Document ID: 32010R0599

ΚΑΝΟΝΙΣΜΌΣ (ΕΕ) αριθ. 599/2010 ΤΗΣ ΕΠΙΤΡΟΠΉΣ
της 8ης Ιουλίου 2010
για την τροποποίηση του κανονισμού (ΕΚ) αριθ. 1077/2008, περί της θέσπισης λεπτομερών κανόνων εφαρμογής του κανονισμού (ΕΚ) αριθ. 1966/2006 του Συμβουλίου σχετικά με την ηλεκτρονική καταχώριση και αναφορά αλιευτικών δραστηριοτήτων, καθώς και για τα μέσα τηλεπαρακολούθησης και περί της κατάργησης του κανονισμού (ΕΚ) αριθ. 1566/2007
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1966/2006 (1) του Συμβουλίου για την ηλεκτρονική καταχώριση και αναφορά αλιευτικών δραστηριοτήτων καθώς και για τα μέσα τηλεπαρακολούθησης και ιδίως το άρθρο 5,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1966/2006 του Συμβουλίου προβλέπει τη θέσπιση λεπτομερών κανόνων για τον καθορισμό των μορφότυπων που πρέπει να χρησιμοποιούν οι αρμόδιες εθνικές αρχές για την ανταλλαγή πληροφοριών για σκοπούς ελέγχου και επιθεωρήσεων.
(2)
Η εφαρμογή του μορφότυπου που ορίζεται στο παράρτημα της ισχύουσας έκδοσης του κανονισμού (ΕΚ) αριθ. 1077/2008 της Επιτροπής, της 3ης Νοεμβρίου 2008, περί της θέσπισης λεπτομερών κανόνων εφαρμογής του κανονισμού (ΕΚ) αριθ. 1966/2006 του Συμβουλίου σχετικά με την ηλεκτρονική καταχώριση και αναφορά αλιευτικών δραστηριοτήτων, καθώς και για τα μέσα τηλεπαρακολούθησης, και περί της κατάργησης του κανονισμού (ΕΚ) αριθ. 1566/2007 (2) και πρόσφατες εξελίξεις στα κράτη μέλη έδειξαν ότι ο εν λόγω μορφότυπος πρέπει να βελτιωθεί περαιτέρω για να εξασφαλιστεί η αμοιβαία συμβατή ανταλλαγή δεδομένων σύμφωνα με τον συμφωνηθέντα μορφότυπο XML. Απαιτείται συνεπώς η αντικατάσταση του παραρτήματος με νέο.
(3)
Το μέτρο που προβλέπεται στον παρόντα κανονισμό είναι σύμφωνο με τη γνώμη της Επιτροπής Αλιείας και Υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τροποποίηση του κανονισμού (ΕΚ) αριθ. 1077/2008
Ο κανονισμός (ΕΚ) αριθ. 1077/2008 τροποποιείται ως εξής:
Το παράρτημα αντικαθίσταται από το κείμενο του παραρτήματος του παρόντος κανονισμού.
Άρθρο 2
Έναρξη ισχύος
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 2010.

Labels: 12
6